cyanic-selkie/wikianc huggingface dataset:
Α.Ο. Παγκρατίου (καλαθοσφαίριση ανδρών)
Τα μεταπολεμικά χρόνια
Το 1947 το Παγκράτι προβιβάστηκε στην τότε Α' Κατηγορία Αθηνών, εγκαινιάζοντας μια πρώτη περίοδο ακμής για το σύλλογο. Όταν η ομάδα αυτή έκλεισε τον κύκλο της, δημιουργήθηκε μία νέα υπό την καθοδήγηση του οραματιστή Νότη Μαστρογιάννη η οποια και σημείωσε πολλές επιτυχίες φτάνοντας στην Α' Εθνική Κατηγορία. Τρεις φορές κατάφερε να φτάσει στην 3η θέση πανελλαδικά, ενώ πολλοί παίκτες του Παγκρατίου κλήθηκαν σε εθνικές ομάδες όλων των βαθμίδων. Το 1968-69 ο καλαθοσφαιριστής του Παγκρατίου Τάκης Μάγλος αναδείχθηκε πρώτος σκόρερ της Α' Εθνικής.
Όταν επήλθε εν τέλει η παρακμή, η ομάδα υποβιβάστηκε αρχικά στη Β' Εθνική και από το 1979 και μετά στις τοπικές κατηγορίες της Αθήνας. Εκεί παρέμεινε για πέντε χρόνια, προτού ξεπηδήσει μια νέα ισχυρή ομάδα από τις ακαδημίες του συλλόγου (Πανελλήνιο Εφήβων 1982-83) η οποία στελέχωσε στη συνέχεια το ανδρικό τμήμα. Σταδικά η ομάδα ανέκαμψε επιστρέφοντας τα επόμενα χρόνια στις εθνικές κατηγορίες.
Επιστροφή σε κορυφαίο επίπεδο (1989-1995)
Η επιστροφή του Παγκρατίου στην κορυφαία κατηγορία της ελληνικής καλαθοσφαίρισης πραγματοποιήθηκε το 1988-89 με προπονητή το Μάκη Δενδρινό και εφόρους τους Βασίλη Γούναρη και Γιώργο Τόμπρο. Συγκεκριμένα, στα πλαίσια του Πρωταθλήματος της Α2 Εθνικής που διεξήχθη μεταξύ 12 συλλόγων, το Παγκράτι συγκέντρωσε 16 νίκες και 6 ήττες. Σαν αποτέλεσμα κατέλαβε τη 2η θέση του τελικού βαθμολογικού πίνακα ακολουθώντας τον πρωτοπόρο Γ.Σ. Περιστερίου στην Α1 Εθνική Κατηγορία. Την ίδια χρονιά η ομάδα έλαβε μέρος και στην Α' Φάση του Κυπέλλου Ελλάδος όπου πέτυχε μία νίκη απέναντι στην Παναχαϊκή με σκορ 92-71 και όπου υπέστη μία ήττα και τον αποκλεισμό από τον Π.Α.Ο. Διοικητηρίου με το θεαματικό σκορ 106-98. Το ρόστερ του συλλόγου συνέθεταν οι αθλητές: Τριανταφύλλου, Παπαλαζάρου, Τζαλαλής, Καλαμπάκος, Νικολόπουλος, Καρατζάς, Βατάκης, Ζώτος, Γούμενος, Μπακατσιάς, Δαβάκης, Πάνου.
Την αγωνιστική περίοδο 1989-90 το Παγκράτι ολοκλήρωσε τις αγωνιστικές του υποχρεώσεις για την κανονική περίοδο του Πρωταθλήματος της Α1 Εθνικής στη 10η θέση της βαθμολογικής κατάταξης με 8 νίκες και 14 ήττες απέναντι σε 11 αντιπάλους. Ακολούθως συμμετείχε στα Play-Offs εξόδου για το FIBA Korać Cup, όπου πέτυχε 3 νίκες και 3 ήττες, χωρίς να καταφέρει να πάρει ένα από τα δύο εισιτήρια. Ο αμερικανός αθλητής του συλλόγου Ερλ Χάρρισον αναδείχθηκε πρώτος ριμπάουντερ του Πρωταθλήματος με 15,3 κατά μ.ο. Στη διοργάνωση του Κυπέλλου το Παγκράτι ξεκίνησε από τη «Φάση των 16» από την οποία προκρίθηκε σε βάρος του Π.Α.Ο. Διοικητηρίου (σε μια άτυπη ρεβάνς) με σκορ 80-81. Ακολούθως, όμως, αποκλείστηκε στους Προημιτελικούς από τον Π.Α.Ο.Κ. με σκορ 64-76.
Στο Πρωτάθλημα της αγωνιστικής περιόδου 1991-92, το τελευταίο που διοργάνωσε η Ελληνική Ομοσπονδία Καλαθοσφαίρισης, το Παγκράτι συγκέντρωσε 6 νίκες και 16 ήττες με αποτέλεσμα να καταταγεί στην 11η και προτελευταία θέση της τελικής βαθμολογίας. Τη χρονιά αυτή ο τρόπος διοργάνωσης μεταβλήθηκε σε σχέση με το παρελθόν κι έτσι, αντί να αγωνιστεί σε Play-offs εξόδου στην Ευρώπη, η ομάδα διαγωνίστηκε σε μίνι Πρωτάθλημα των τεσσάρων συλλόγων για να οριστικοποιηθούν οι θέσεις 9 έως 12. Το Παγκράτι τελικά βελτίωσε τη θέση του μέσω αυτής της διαδικασίας ανεβαίνοντας στη 10η θέση της τελικής κατάταξης. Τη χρονιά αυτή η ομάδα συμμετείχε και σε έναν αγώνα Κυπέλλου, απέναντι στον Ολυμπιακό Πειραιώς για τη «Φάση των 16». Σε αυτόν ηττήθηκε με σκορ 67-95 και κατά συνέπεια αποκλείστηκε από τη συνέχεια της διοργάνωσης.
Την επόμενη χρονιά, 1992-93, οπότε και η Α1 Εθνική διοργανώθηκε για πρώτη φορά από τον Ε.Σ.Α.Κ.Ε. με δύο ομάδες περισσότερες, το Παγκράτι έδειξε μεγαλύτερη μαχητικότητα κλείνοντας τις υποχρεώσεις του για την κανονική περίοδο στην 9η θέση με 9 νίκες και 17 ήττες, όσες και η Δάφνη. Η διαδικασία των Play-Offs ήταν και πάλι διαφορετική, αυτή τη φορά καθορίζοντας όλες τις θέσεις εξαντλητικά με περαιτέρω αγώνες. Το Παγκράτι αντιμετώπισε αρχικά τον Ηρακλή Θεσσαλονίκης σε σειρά τριών αγώνων (στις δύο νίκες) για την Α' Φάση των Play-Offs όπου συμμετείχαν οι ομάδες που κατέλαβαν τις θέσεις 5 έως 12. Τα αποτελέσματα ήταν για το Παγκράτι: μία ήττα (76-60), μία νίκη (76-87) και μία ήττα (70-59). Στη συνέχεια για την κατάταξη στις θέσεις 9 έως 12 το Παγκράτι αντιμετώπισε σε δύο αγώνες το Γ.Σ. Λάρισας (61-64 ήττα, 93-80 νίκη) επικρατώντας λόγω της διαφοράς +10 πόντων. Τέλος αναμετρήθηκε με τον Απόλλωνα Πατρών με το ίδιο σύστημα (82-71 νίκη, 91-74 νίκη), κατακτώντας οριστικά την 9η θέση της χρονιάς με διαφορά +28 πόντους. Στη διοργάνωση του Κυπέλλου το Παγκράτι απέκλεισε διαδοχικά τον Πειραϊκό Σύνδεσμο με σκορ 73-96 και κατόπιν το Περιστέρι στους προημιτελικούς με σκορ 75-76. Τελικά, ηττήθηκε στους ημιτελικούς με σκορ 63-61 από τον Παναθηναϊκό μένοντας εκτός τελικού. Αυτή ήταν και η καλύτερη πορεία της ομάδας μέχρι σήμερα στο θεσμό.
Την αγωνιστική περίοδο 1993-94 το Παγκράτι είχε απλούστερο έργο καθώς η διαδικασία διεξαγωγής των Play-Offs και ορισμού της τελικής κατάταξης περιελάμβανε λιγότερες αναμετρήσεις. Συγκεκριμένα το Παγκράτι τερμάτισε στη 10η θέση της βαθμολογίας της κανονικής περιόδου με 10 νίκες και 16 ήττες, όσες και ο Γ.Σ. Λάρισας. Εφόσον δεν συμμετείχε στα Play-Offs βάσει προκήρυξης η χρονιά έκλεισε στο σημείο αυτό. Ο καλαθοσφαιριστής του συλλόγου Σταύρος Ελληνιάδης πρώτευσε στο στατιστικό πίνακα των ασίστ της χρονιάς με 142 στο σύνολο. Στη διοργάνωση του Κυπέλλου Ελλάδος το Παγκράτι έκανε την πρεμιέρα του στη 2η Αγωνιστική της Β' Φάσης όπου υποχρέωσε σε ήττα τον Ηλυσιακό με σκορ 78-73. Δεν πήγε, ωστόσο, πέρα από τους Ημιτελικούς εφόσον υπέστη ήττα με σκορ 66-77 από τον Π.Α.Ο.Κ.
Την αγωνιστική περίοδο 1994-95 έκλεισε ένας κύκλος για την ιστορία του τμήματος εφόσον η κακή του αγωνιστική πορεία τον οδήγησε στην Α2 Εθνική. Στον τελικό βαθμολογικό πίνακα βρέθηκε στη 13η και προτελευταία θέση με συγκομιδή μόλις 6 νίκες σε 20 αγώνες. Αυτό δεν εμπόδισε ακόμη έναν παίκτη του συλλόγου να βρεθεί στην κορυφή στατιστικής κατηγορίας για το σύνολο της χρονιάς: ο Αμερικανός Τόμας Τζόρνταν αναδείχθηκε πρώτος ριμπάουντερ με μ.ο. 13,9. Σε ό,τι αφορά το Κύπελλο Ελλάδος, ο Ηρακλής Θεσσαλονίκης ανέκοψε αμέσως την πορεία του Παγκρατίου το οποίο και νίκησε με σκορ 60-71.
Στις χαμηλότερες εθνικές κατηγορίες (1995-2007)
Μετά τον υποβιβασμό του από την Α1 Εθνική το καλοκαίρι του 1995 το σύλλογο ταλαιπωρούν σημαντικά οικονομικά προβλήματα που επηρρεάζουν δυσμενώς το αγωνιστικό κομμάτι: δύο χρόνια παραμονή στην Α2 Εθνική Κατηγορία (1995-1997), ένας χρόνος στη Β' Εθνική (1997-1998) και επτά χρόνια στη Γ' Εθνική (1998-2005).
Την αγωνιστική περίοδο 1998-99 το Παγκράτι εντάσσεται σε Όμιλο 14 συλλόγων, έναν από τους 4 της Γ' Εθνικής Κατηγορίας. Όταν η χρονιά ολοκληρώθηκε είχε συλλέξει 20 νίκες και 6 ήττες, ισοβαθμώντας με την Παναχαϊκή. Στην τελική κατάταξη βρέθηκε στη 2η θέση, με μία νίκη λιγότερη από το Αιγάλεω που αναδείχθηκε πρωταθλήτρια ομάδα, παραμένοντας στο ίδιο επίπεδο το επόμενο φθινόπωρο. Στη διάρκεια της επόμενης χρονιάς, 1999-00 η ομάδα συνέχισε να βρίσκεται σε πολύ καλή αγωνιστική κατάσταση κλείνοντας τις υποχρεώσεις της ξανά στη 2η θέση, με 19 νίκες και 7 ήττες. Αυτή τη φορά την άνοδο της στέρησε η Α.Γ.Ε. Χαλκίδα. Μια ακόμη 2η θέση περίμενε το Παγκράτι και τη χρονιά 2000-01 κατά την οποία είχε ξανά απολογισμό 19 νίκες και 7 ήττες. Αξιοσημείωτα Πρωταθλητής στέφθηκε ξανά το Αιγάλεω, όπως δύο χρόνια νωρίτερα. Το ίδιο μοτίβο επαναλήφθηκε και την περίοδο 2001-02 αποδεικνύοντας ότι το Παγκράτι είχε σταθερά τη δυναμική να αγωνιστεί σε υψηλότερο επίπεδο, ωστόσο ατυχίες του στερούσαν τελευταία στιγμή το εισιτήριο. Για τρίτη συνεχόμενη χρονιά είχε ισοζύγιο 19 νίκες και 7 ήττες, κλείνοντας πάλι τη χρονιά στη 2η θέση πίσω από τα Εκπαιδευτήρια Δούκα.
Η λήξη του Πρωταθλήματος της χρονιάς 2002-03 είχε την ελάχιστη διαφοροποίηση ότι η ομάδα πέτυχε μία νίκη περισσότερη (20-6), όμως ούτε αυτό στάθηκε ικανό να την αποτρέψει από τα να καταταγεί 2η. Με δύο νίκες περισσότερες το Πρωτάθλημα του Ομίλου κατέκτησε η Προοδευτική Νεολαία Κορυδαλλού. Την επόμενη αγωνιστική περίοδο 2003-04 το Παγκράτι συνέλεξε 18 νίκες και 6 ήττες ολοκληρώνοντας τις αγωνιστικές του υποχρεώσεις για έκτη συνεχή και τελευταία φορά στη 2η θέση, πίσω από τον Α.Γ.Ο. Ρεθύμνου. Το χρονικό αυτό διάστημα των συνεχόμενων οριακά αποτυχημένων προσπαθειών για επιστροφή στη Β' Εθνική Κατηγορία έλαβε τέλος μετά τη λήξη της περιόδου 2004-05. Με προπονητή τον Αλέκο Δάγλα το Παγκράτι κατέκτησε την κορυφή του τελικού βαθμολογικού πίνακα του Ομίλου του με 23 νίκες σε 26 αγώνες εξασφαλίζοντας τον προβιβασμό του το επόμενο φθινόπωρο.
Την επόμενη χρονιά, 2005-06 ο σύλλογος διαγωνίστηκε στο Πρωτάθλημα της Β' Εθνικής Κατηγορίας το οποίο συνέθεταν 16 ομάδες σε κοινό Όμιλο. Στον τελικό βαθμολογικό πίνακα τοποθετήθηκε στην 7η θέση, έχοντας συγκεντρώσει 16 νίκες και 14 ήττες. Η άνοδος κατηγορίας είχε σαν αποτέλεσμα και την επιστροφή της ομάδας στο Κύπελλο Ελλάδος, αν και η παρουσία της περιορίστηκε σε ένα μόλις παιχνίδι. Ηττήθηκε στην πρεμιέρα από τον Αμύντα Υμηττού με σκορ 64-57 και αποκλείστηκε αμέσως.
Επιστροφή στην Α2 Εθνική (2007-σήμερα)
Την αγωνιστική περίοδο 2007-08 το Πρωτάθλημα της Α2 Εθνικής Κατηγορίας διοργανώθηκε σε ένα και μοναδικό Όμιλο τον οποίο συνέθεταν 16 ομάδες. Στα πλαίσια αυτού του περιβάλλοντος το Παγκράτι συγκέντρωσε 15 νίκες και 15 ήττες, με τη χρονιά να κλείνει με τετραπλή ισοβαθμία ανάμεσα στους συλλόγους Παγκράτι, Μ.Ε.Ν.Τ., Κολλέγιο ICBS και Πανερυθραϊκό. Στην τελική κατάταξη το Παγκράτι κατέλαβε την 8η θέση, μακριά από τη ζώνη του υποβιβασμού. Στη διοργάνωση του Κυπέλλου Ελλάδος, οι ερυθρόμαυροι απέκλεισαν διαδοχικά το Μίλωνα με σκορ 64-84, τον Άλιμο με σκορ 63-70 και τον Πανερυθραϊκό με σκορ 62-60. Την πορεία τους σταμάτησε στη 2η Αγωνιστική της Β' Φάσης η Ολύμπια Λάρισας με σκορ 50-60.
Την επόμενη χρονιά, 2008-09, με τον τρόπο διοργάνωσης του Πρωταθλήματος να μην έχει μεταβληθεί, το Παγκράτι βελτίωσε τη βαθμολογική του κατάταξη κατά μία θέση, κλείνοντας τη χρονιά στην 7η, πάνω από τον Κ.Α.Ο. Δράμας με τον οποίο είχε ισοβαθμίσει. Αναλυτικότερα συγκέντρωσε 14 νίκες και 16 ήττες, ανανεώνοντας την παρουσία του στην κατηγορία για την επόμενη χρονιά. Σε ό,τι αφορά το Κύπελλο Ελλάδος, το Παγκράτι πέρασε επιτυχώς την Α' Φάση νικώντας τη Μ.Ε.Ν.Τ. με σκορ 70-77 και τον Αρκαδικό με σκορ 78-88. Στην 1η Αγωνιστική της Β' Φάσης αποκλείστηκε, όμως, χάνοντας με σκορ 80-75 από την Ξάνθη.
Την αγωνιστική περίοδο 2009-10 ο σύλλογος παρουσίασε βελτιωμένο αγωνιστικό πρόσωπο συγκεντρώνοντας 19 νίκες και 11 ήττες. Σαν αποτέλεσμα, κατετάγη 3ος στο Πρωτάθλημα της Α2 Εθνικής, χωρίς να καταφέρει να ανέλθει στην κορυφαία κατηγορία της ελληνικής καλαθοσφαίρισης όπου πέρασαν μόνο οι δύο πρώτοι. Στο θεσμό του Κυπέλλου η παρουσία του Παγκρατίου αποδείχτηκε συντομότερη, αφού αποκλείστηκε στην 1η Αγωνιστική της Α' Φάσης όταν γνώρισε την ήττα από τον Γ.Σ. Λαυρίου με σκορ 77-68.
Την επόμενη περίοδο 2010-11 η ομάδα ολοκλήρωσε τις αγωνιστικές της υποχρεώσεις έχοντας συλλέξει 13 νίκες και 17 ήττες, όσες και οι σύλλογοι Πιερικός Αρχέλαος και Ερμής Λαγκαδά. Στον τελικό βαθμολογικό πίνακα βρέθηκε στη 10η θέση, πάνω και από τις δύο αυτές ομάδες βάσει των επόμενων κριτηρίων κατάταξης. Δύο διαδοχικές νίκες επέτρεψαν στο σύλλογο να περάσει επιτυχώς την Α' Φάση του Κυπέλλου Ελλάδος: αρχικά επί του Μεγάλου Αλεξάνδρου με σκορ 55-92 και κατόπιν δυσκολότερα επί του Ο.Φ.Η. με 82-84. Το Παγκράτι τελικά ηττήθηκε από τον Ερμή Λαγκαδά στην 1η Αγωνιστική της Β' Φάσης με σκορ 93-82, γνωρίζοντας τον αποκλεισμό.
Την αγωνιστική περίοδο 2011-12, πάντα στα πλαίσια της Α2 Εθνικής των 16 συλλόγων, η ανδρική ομάδα του Παγκρατίου ισοβάθμισε με τον Ερμή Λαγκαδά και τον Αμύντα Δάφνης - Υμηττού. Καθεμία από τις ομάδες αυτές είχε συλλέξει από 14 νίκες και 16 ήττες, με το Παγκράτι να τοποθετείται ενδιάμεσα των άλλων δύο στην 11η θέση της τελικής βαθμολογικής κατάταξης. Τη χρονιά αυτή ο σύλλογος δήλωσε την απόσυρσή του από το Κύπελλο Ελλάδος με αποτέλεσμα ο πρώτος του αντίπαλος, Σ.Α. Στρατωνίου, να προκριθεί άνευ αγώνος. Το καλοκαίρι του 2012 έλαβε τέλος η θητεία του Δημήτρη Παπαδόπουλου στην τεχνική ηγεσία του Παγκρατίου και τον αντικατέστησε ο Δημήτρης Λιόγας.
Η χρονιά 2012-13 είδε μια αλλαγή στον τρόπο διοργάνωσης του Πρωταθλήματος, τη μείωση των διαγωνιζομένων ομάδων σε 14. Στην τελική βαθμολογία το Παγκράτι βρέθηκε στη 10η θέση, με ασφάλεια πάνω από τη ζώνη του υποβιβασμού, έχοντας ισοβαθμίσει με τον Ο.Φ.Η. Ο απολογισμός της περιόδου ήταν 10 νίκες και 16 ήττες και για τις δύο ομάδες. Στο Κύπελλο Ελλάδος, από το οποίο αφαιρέθηκαν πλέον οι ομάδες της Β' Εθνικής, ήταν κατά σύμπτωση πάλι ο Ο.Φ.Η. η μοιραία ομάδα για το Παγκράτι υποχρεώνοντάς το σε ήττα-αποκλεισμό με σκορ 70-60.
Την επόμενη περίοδο 2013-14 η ομάδα του Παγκρατίου συγκέντρωσε 13 νίκες και 13 ήττες ολοκληρώνοντας τις αγωνιστικές της υποχρεώσεις μόνη στην 5η θέση του τελικού βαθμολογικού πίνακα. Σε ό,τι αφορά το Κύπελλο, γνώρισε την ήττα κατά την Α' Φάση από το Φιλαθλητικό Ζωγράφου με σκορ 79-70, με αποτέλεσμα να αποκλειστεί αμέσως από τη συνέχεια της διοργάνωσης.
Την αγωνιστική περίοδο 2014-15 το Παγκράτι είχε την ίδιο ακριβώς απολογισμό με την προηγούμενη, 13 νίκες και 13 ήττες, ωστόσο κατετάγη χαμηλότερα, στην 8η θέση. Η θέση αυτή ήταν αρκετή να συγκρατίσει την ομάδα στην ίδια κατηγορία χωρίς ιδιαίτερα προβλήματα. Στο θεσμό του Κυπέλλου Ελλάδος, ο σύλλογος πέρασε επιτυχώς το εμπόδιο της Δόξας Λευκάδας την οποία και νίκησε με σκορ 79–82, για να ηττηθεί στη Β' Φάση από τον Απόλλωνα Πατρών με το πλούσιο σκορ 86-100.
Τρέχουσα αγωνιστική περίοδος
Κατά την τρέχουσα αγωνιστική περίοδο, 2015-16, ο Α.Ο. Παγκρατίου λαμβάνει μέρος στο Πρωτάθλημα της Α2 Εθνικής Κατηγορίας Ανδρών και στο Κύπελλο Ελλάδος που διοργανώνει η Ελληνική Ομοσπονδία Καλαθοσφαίρισης.
Έδρα του συλλόγου είναι το Κλειστό Γυμναστήριο Μετς, χωρητικότητας 1.200 θεατών. Πρόεδρος του συλλόγου είναι ο Θεόδωρος Σχίζας, γενικός αρχηγός ο Βασίλης Τσιάκος και έφορος της ανδρικής καλαθοσφαίρισης ο Δημήτρης Αγγελόπουλος. Καθήκοντα πρώτου προπονητή διατηρεί για τρίτη συνεχόμενη χρονιά ο Ντίνος Καλαμπάκος με άμεσο συνεργάτη τον Κώστα Κατωπόδη.
Τμήματα υποδομής
Το εφηβικό τμήμα του συλλόγου έχει κατακτήσει ένα Πρωτάθλημα Ελλάδος κατά την αγωνιστική περίοδο 1982-83. Συγκεκριμένα στις 10 Ιουλίου 1983 επικράτησε στον τελικό που διεξήχθη στο Βόλο με σκορ 80-78 απέναντι στον Άρη Θεσσαλονίκης. Προπονητής της ομάδας ήταν ο Θεοδόσης Κόντογλου και έφορος ο Κώστας Νίκου. Οι αθλητές αυτής της επιτυχίας, πολλοί από τους οποίους στελέχωσαν αργότερα την ανδρική ομάδα, ήταν οι Π. Γούμενος, Ν. Καλαμπάκος, Π. Σακκάς, Π. Καρατζάς, Λ. Βατάκης, Γ. Νικολόπουλος, Σ. Ζώτος, Ο. και Σ. Θέμελης και Κ. Παγκράτης.
Εξωτερικοί σύνδεσμοι
Καλαθοσφαιριση Ανδρων Κατηγορία:Ελληνικοί σύλλογοι καλαθοσφαίρισης Κατηγορία:Σωματεία Ε.Σ.Κ.Α. Κατηγορία:Ιδρύσεις ομάδων καλαθοσφαίρισης το 1938
Αμπελά Ηρακλείου
Τα Αμπελά είναι πολύ μικρό χωριό του Δήμου Αρχανών-Αστερουσίων στην Περιφερειακή Ενότητα Ηρακλείου της Κρήτης, το οποίο βρίσκεται σε  απόσταση περίπου 10 χλμ. Ν.-ΝΑ. από το κέντρο του Ηρακλείου και 6 χλμ. Β.-ΒΑ. από τις Επάνω Αρχάνες (έδρα δήμου). Ως οικισμός αναφέρεται επίσημα για πρώτη φορά το 1991 να απογράφεται στην κοινότητα Κάτω Αρχανών. Σύμφωνα με το σχέδιο Καλλικράτης, μαζί με τις Κάτω Αρχάνες την Κερά Ελαιούσα και τις Πατσίδες, αποτελούν την κοινότητα Κάτω Αρχανών που υπάγεται στη δημοτική ενότητα Αρχανών του Δήμου Αρχανών-Αστερουσίων και σύμφωνα την απογραφή του 2011 έχει πληθυσμό 23 κατοίκους.
Πηγές
Κατηγορία:Χωριά του νομού Ηρακλείου Κατηγορία:Δήμος Αρχανών - Αστερουσίων
Κύπελλο Ελλάδας υδατοσφαίρισης ανδρών 2021
Το Κύπελλο Ελλάδος πόλο ανδρών της περιόδου 2020-21 διεξήχθη με τη συμμετοχή των 8 πρώτων ομάδων της βαθμολογίας από την Α1 κατηγορία. Έγινε υπο τη μορφή F-8 στο Κολυμβητήριο της Βουλιαγμένης στις 21-23/5.
Τον τίτλο κατέκτησε ο Ολυμπιακός για 22η φορά στην ιστορία του.
Παραπομπές
2021 Κατηγορία:Υδατοσφαίριση το 2020 Κατηγορία:Υδατοσφαίριση το 2021
Ιουδήθ της Ουγγαρίας
Βιογραφία
Ήταν κόρη του Γκέζα της Ουγγαρίας και της Σάρολτ, κόρης του Γκυούλα/Στεφάνου Β΄ ηγέτη φυλής Ούγγρων στην Τρανσυλβανία. Ωστόσο οι σύγχρονοι ιστορικοί απορρίπτουν αυτή την καταγωγή και θεωρούν την Ιουδήθ ότι ήταν από την Ουγγαρία, αλλά αγνώστου καταγωγής. Επίσης ορισμένοι ερευνητές δεν τη θεωρούν κόρη της Σάρολτ, 1ης συζύγου του Γκέζα, αλλά της 2ης συζύγου του.
Οικογένεια
Παντρεύτηκε το 985 τον Μπολέσλαφ Α΄ των Πιαστ τον Γενναίο, δούκα, μετά βασιλιά, της Πολωνίας και είχε τέκνο:
Πηγές
Κατηγορία:Οίκος των Άρπαντ
Σαν Βιττόρε Ολόνα
Το Σαν Βιττόρε Ολόνα (ιταλικά: San Vittore Olona) είναι ιταλικός δήμος στην Μητροπολιτική Πόλη του Μιλάνου, στην περιφέρεια της Λομβαρδίας.
Σαν Τζουλιάνο Μιλανέζε
Το Σαν Τζουλιάνο Μιλανέζε (ιταλικά: San Giuliano Milanese) είναι ιταλικός δήμος στην Μητροπολιτική Πόλη του Μιλάνου, στην περιφέρεια της Λομβαρδίας.
Παραπομπές
Κατηγορία:Δήμοι της Μητροπολιτικής Πόλεως του Μιλάνου
Γιάννης Χουβαρδάς
Ο Γιάννης Χουβαρδάς είναι Έλληνας σκηνοθέτης του θεάτρου.
Βιογραφία
Γεννήθηκε το 1950 στην Αθήνα και σπούδασε υποκριτική στη Βασιλική Ακαδημία Θεατρικής Τέχνης του Λονδίνου (RADA) και στο Κρατικό Θέατρο της Βυρτεμβέργης.
Το 1977 ήταν ένας εκ των ιδρυτών της Θεατρικής Συντεχνίας. Με το σχήμα αυτό, στο οποίο παρέμεινε μέχρι το 1980, περιόδευσε σε πολλά φεστιβάλ της Ελλάδας και του εξωτερικού. Ταυτόχρονα, άρχισε να συνεργάζεται ως σκηνοθέτης με σημαντικούς θεατρικούς και πολιτιστικούς οργανισμούς στην Ελλάδα και το εξωτερικό, μεταξύ των οποίων: Εθνικό Θέατρο, Κρατικό Θέατρο Βορείου Ελλάδος, Ελληνικό Φεστιβάλ, Θέατρο LaMama της Νέας Υόρκης, Βασιλικό Δραματικό Θέατρο της Σουηδίας (Dramaten), Εθνικό Θέατρο της Νορβηγίας (Nationaltheatret), Νορβηγικό Θέατρο του Όσλο (Det Norske Teatret), Δημοτικό Θέατρο της Στοκχόλμης (Stockholms Stadsteater), Κρατικό Θέατρο του Τρόντχαϊμ (Trøndelag Teater), Theater tri-bühne της Στουτγάρδης.
Το 1991 ίδρυσε το Θέατρο του Νότου, που στεγάστηκε στο θέατρο ΑΜΟΡΕ, και διετέλεσε καλλιτεχνικός διευθυντής του έως το 2008, οπότε σταμάτησε τη λειτουργία του. Επρόκειτο για έναν πρωτοποριακό οργανισμό, αφιερωμένο στην ανανεωτική δουλειά -σε επίπεδο τόσο οργάνωσης και λειτουργίας, όσο και ρεπερτορίου και σχέσης με το κοινό- και στη διεθνή συνεργασία με διακεκριμένα θεατρικά σχήματα. Ορισμένοι από τους σημαντικότερους Έλληνες δημιουργούς της θεατρικής τέχνης, καθιερώθηκαν ή ξεκίνησαν τη σταδιοδρομία τους εκεί χαρίζοντας στο κοινό εμβληματικές παραστάσεις.
Επίσης από το 1999 μέχρι σήμερα έχει συνεργαστεί επανειλημμένα με το Εθνικό Θέατρο, το Κρατικό Θέατρο Βορείου Ελλάδος, την Εθνική Λυρική Σκηνή, το Ελληνικό Φεστιβάλ, το Μέγαρο Μουσικής, τη Στέγη Γραμμάτων και Τεχνών, το Κέντρο Πολιτισμού Ιδρύματος Σταύρος Νιάρχος, τον Ελληνικό Κόσμο, το Θέατρο Τέχνης, το Θέατρο Πορεία, κ.ά.
Μερικές από τις σημαντικότερες παραστάσεις του: Οι Δούλες (ΚΘΒΕ, 1978), Καμπαρέ (Όσλο, 1983, παρουσιάστηκε σε σκηνή τσίρκου), Άλκηστις (ΚΘΒΕ, Επίδαυρος, 1984), Μήδεια (Νορβηγικό Θέατρο, Όσλο, 1981), Ιφιγένεια στην Αυλίδα (Δημοτικό Θέατρο Στοκχόλμης, 1982), Ιφιγένεια εν Ταύροις (LaMama, Νέα Υόρκη, 1992), Δωδέκατη νύχτα (Θέατρο του Νότου, 1992), Ελένη (Θέατρο του Νότου, Επίδαυρος, 1995), Τόσο όμορφα (Θέατρο του Νότου, 2000), Σάρα (Θέατρο του Νότου, 2006), Βερενίκη (Θέατρο του Νότου, 2005), Το Βρακί (Θέατρο του Νότου, 1998), Η γυναίκα χωρίς σκιά (Όπερα του Γκέτεμποργκ, 2004), Πάρσιφαλ (Όπερα του Γκέτεμποργκ, 2007), Ορέστης (Εθνικό Θέατρο, Επίδαυρος, 2010), Περικλής (Εθνικό Θέατρο & Globe Theatre Λονδίνο, 2011), Το πένθος ταιριάζει στην Ηλέκτρα (Εθνικό Θέατρο, 2013), Άμλετ (Στέγη Γραμμάτων & Τεχνών, 2014), Ορέστεια (Ελληνικό Φεστιβάλ, Επίδαυρος, 2016), Γλάρος (Δημοτικό Θέατρο Πειραιά, 2017), Ο Μισάνθρωπος (Εθνικό Θέατρο, 2019), Γιον Γκάμπριελ Μπόρκμαν (Μέγαρο Μουσικής, 2020), Κάποιος θα έρθει (ΚΠΙΣΝ & Det Norske Teatret, Όσλο, 2021), Η άλλη πλευρά της καταιγίδας (Ελληνικό Φεστιβάλ, 2022), Don't look back (site specific immersive παράσταση στο πλαίσιο "2023 Ελευσίς, Πολιτιστική Πρωτεύουσα της Ευρώπης, 2023).
Παραστασιογραφία
Περισσότερες πληροφορίες για κάθε παράσταση εμφανίζονται ενεργοποιώντας τον σύνδεσμο που υπάρχει στο όνομα της κάθε παράστασης
Πιάστε τον Μάγο
Το Πιάστε τον Μάγο (στα αγγλικά Sourcery) είναι το πέμπτο βιβλίο της χιουμοριστικής σειράς φαντασίας του Τέρι Πράτσετ Δισκόκοσμος (στα αγγλικά Discworld). Εκδόθηκε το 1988. Στα Ελληνικά κυκλοφόρησε από τις εκδόσεις Παρά Πέντε το 2001.
Υπόθεση
Η ιστορία ξεκινά με τον θάνατο του Ισπλόρ, του πατέρα του Κόιν του μαγοποιού (ο όγδοος γιος ενός όγδοου γιου), ο οποίος στο κοντινό μέλλον θα φέρει ταραχές στην ισορροπία του Δισκόκοσμου και θα φέρει το σύμπαν κοντά στην καταστροφή. Για να αποτραπεί αυτό, ο Ανεμοβρόχης θα λάβει πάλι δράση (χωρίς να το αναζητά πραγματικά) με τη βοήθεια της Κονίνας, του Νάιγκελ και του μαγικού μπαούλου του. Όλα αυτά όταν ο Κόιν, υπό την καθοδήγηση του πατέρα του, που βρίσκεται μέσα στο μαγικό ραβδί του, αφού πάρει τη θέση του Πρύτανη στο Αθέατο Πανεπιστήμιο, θα διεκδικήσει την εξουσία του Δισκόκοσμου για λογαριασμό όλων των μάγων.
Παραπομπές
Κατηγορία:Μυθιστορήματα του Τέρι Πράτσετ Κατηγορία:Μυθιστορήματα φαντασίας Κατηγορία:Μυθιστορήματα του 1988
Σαν Τζενόνε αλ Λάμπρο
Το Σαν Τζενόνε αλ Λάμπρο (ιταλικά: San Zenone al Lambro) είναι ιταλικός δήμος στην Μητροπολιτική Πόλη του Μιλάνου, στην περιφέρεια της Λομβαρδίας.
Παραπομπές
Κατηγορία:Δήμοι της Μητροπολιτικής Πόλεως του Μιλάνου
Σε βλέπω (σειρά ταινιών)
Το Σε βλέπω (πρωτότυπος τίτλος: Saw) είναι αμερικανικό franchise τρόμου, που δημιουργήθηκε από τον Τζέιμς Γουάν, διανεμήθηκε από τη Lions Gate Entertainment και παράχθηκε από την Twisted Pictures. Αποτελείται από επτά ταινίες, αλλά και άλλα μέσα. Το 2003, ο Γουάν και ο σεναριογράφος Λι Γουάνελ δημιούργησαν ένα φιλμ μικρού μήκους, για να βοηθήσουν στην ενδεχόμενη κινηματογραφική ταινία Σε βλέπω. Αυτό συνέβη με επιτυχία το 2004, με την κυκλοφορία της στο Sundance Film Festival, ενώ προβλήθηκε στους κινηματογράφους τον Οκτώβριο του ίδιου έτους. Τα sequels του Σε βλέπω σκηνοθετήθηκαν από τους Ντάρεν Λιν Μπάουσμαν, Ντέιβιντ Χακλ και Κέβιν Γκουτέρτ, και γράφτηκαν από τους Βαν, Γουάνελ, Μπάουσμαν, Πάτρικ Μέλτον και Μάρκους Ντάνσταν, και κυκλοφόρησαν όλες κάθε Οκτώβρη, την Παρασκευή πριν το Χάλογουιν, μεταξύ 2004 και 2010. Και οι δύο δημιουργοί παρέμειναν στο franchise ως εξέχοντες παραγωγοί. Στις 22 Ιουλίου του 2010, ο παραγωγός Μαρκ Μπεργκ επιβεβαίωσε ότι η έβδομη ταινία, Σε βλέπω VII, είναι η τελευταία προσθήκη της σειράς. Οι δημιουργοί Τζέιμς Γουάν και Λι Γουάνελ είναι ακόμα ανοικτοί στο να συνεχίσουν τη σειρά, αν μπορούσαν να κάνουν κάτι "διαφορετικό" με το υλικό. Οι ταινίες, συνολικά, έχουν επιφέρει εισπράξεις άνω των 873 εκατομμυρίων δολαρίων, παγκοσμίως.
Εξωτερικοί σύνδεσμοι
Κατηγορία:Αμερικανικές ταινίες Σε βλέπω Κατηγορία:Αγγλόφωνες ταινίες Κατηγορία:Σε βλέπω Κατηγορία:Σειρές ταινιών Κατηγορία:Ταινίες παραγωγής Lions Gate Entertainment
Σάντο Στέφανο Τιτσίνο
Το Σάντο Στέφανο Τιτσίνο (ιταλικά: Santo Stefano Ticino) είναι ιταλικός δήμος στην Μητροπολιτική Πόλη του Μιλάνου, στην περιφέρεια της Λομβαρδίας.
Παραπομπές
Κατηγορία:Δήμοι της Μητροπολιτικής Πόλεως του Μιλάνου
Μάρκο Ρογκ
Ο Μάρκο Ρογκ (Marko Rog) (γεννημένος στις 19 Ιουλίου 1995) είναι Κροάτης επαγγελματίας ποδοσφαιριστής που παίζει ως κεντρικός μέσος για την Κάλιαρι και την εθνική ομάδα της Κροατίας.
Καριέρα ως νέος
Μετακόμισε στην ομάδα της Κροατικής First Football League RNK Split το καλοκαίρι του 2014 για μια άγνωστη αμοιβή, αν και δεν βοήθησε το Varaždin, το οποίο διαλύθηκε το 2015 (καμία σχέση με τον σύλλογο NK Varaždin (2012) ). Στις 28 Ιουλίου 2014, ο Rog έκανε το επαγγελματικό του ντεμπούτο για το RNK Split παίζοντας εναντίον της Istra 1961. Η πρώτη και μοναδική σεζόν του με το Σπλιτ ήταν άκρως επιτυχημένη, σημειώνοντας εννέα γκολ σε 44 εμφανίσεις.
Ντιναμό Ζάγκρεμπ
Τον Ιούνιο του 2015, ο Ρογκ εντάχθηκε στη Ντιναμό Ζάγκρεμπ. Υπέγραψε πενταετές συμβόλαιο με τον σύλλογο για μια αναφερόμενη αμοιβή 5 εκατομμυρίων ευρώ. μεταγραφή ρεκόρ για το κροατικό πρωτάθλημα. Στις 12 Ιουλίου 2015, σε ηλικία 19 ετών, έκανε επίσημο ντεμπούτο στο πρωτάθλημα για την Ντιναμό Ζάγκρεμπ, μπαίνοντας ως αλλαγή για τον Άντε Ćorić σε έναν πρώτο αγώνα πρωταθλήματος της σεζόν εναντίον της Χάιντουκ Σπλιτ στο εντός έδρας γήπεδο και έλαβε επίσης κίτρινη κάρτα στον αγώνα. .
Νάπολι
Στις 29 Αυγούστου 2016, ο Ρογκ εντάχθηκε στη Νάπολι της Serie A με πενταετές συμβόλαιο. Σκόραρε το πρώτο του γκολ για τον σύλλογο στη νίκη 3–1 επί της Αταλάντα στις 27 Αυγούστου 2017. Και τα 28 παιχνίδια του τη σεζόν 2017–18 που έπαιξε στη Serie A παίχτηκαν από τον πάγκο των αναπληρωματικών, όπως και όλοι οι άλλοι αγώνες του, εκτός από έναν αγώνα στο UEFA Europa League και δύο αγώνες στο Coppa Italia. Ήταν πολύπλευρος αυτή τη σεζόν, παίζοντας στο δεξί και στο κέντρο της μεσαίας γραμμής, και στο σέντερ φορ, σε διάφορα στάδια της εκστρατείας. Σκόραρε ένα γκολ (κόντρα στην Αταλάντα ) και έκανε μια ασίστ (κόντρα στη Ρεντ Μπουλ Λειψίας ). Δέχτηκε 4 κίτρινες κάρτες και έπαιξε 251 λεπτά ποδόσφαιρο.
Ο Ρογκ έκανε 1,2 τάκλιν και 1,1 φάουλ ανά αγώνα στη Serie A τη σεζόν 2016–17, ενώ συμμετείχε σε 1,2 ντρίμπλες ανά αγώνα σε 373 λεπτά αγώνα και το 2017–18 έκανε 0,4 τάκλιν και 0,4 φάουλ ανά παιχνίδι και έκανε 0,4. ντρίμπλα ανά παιχνίδι σε 251 λεπτά αγώνα και το 2018–19 έκανε 1,3 τάκλιν και 1,3 φάουλ ανά αγώνα καθώς και 0,6 κοψίματα (το υψηλότερο από κάθε σεζόν) και 0,9 ντρίμπλες ανά αγώνα. Σκόραρε μία φορά για τη Νάπολι στη Serie A 2018–19. Έκανε τις περισσότερες εκκινήσεις του για τη Νάπολι στο πρωτάθλημα το 2018–19. Το ποσοστό επιτυχίας του στα περάσματα ήταν πάντα υψηλό στο πρωτάθλημα, κυμαινόμενο από 87,5 έως 91,6% τις τρεις σεζόν στο πρωτάθλημα. Έχει εμφανιστεί ελάχιστα στην Ευρώπη για τους Ναπολιτάνους.
Σεβίλλη (δανεικός)
Στις 29 Ιανουαρίου 2019, ο Rog εντάχθηκε ως δανεικός στην ισπανική La Liga Sevilla μέχρι τις 30 Ιουνίου 2019. Ο Ρογκ ξεκίνησε τους δύο πρώτους αγώνες του για τη Σεβίλλη στη La Liga με ήττες από Μπαρτσελόνα και Ουέσκα. Ξεκίνησε επίσης σε μια ήττα 3-0 από τη Λεγανές και μια νίκη 2-0 επί της Αθλέτικ Μπιλμπάο. Έκανε έξι ακόμα εμφανίσεις στο πρωτάθλημα από τον πάγκο. Συμμετείχε σε τρεις αγώνες στο UEFA Europa League. Στη Σεβίλλη, το ποσοστό επιτυχίας των πασών του ήταν 86,4% και του έδωσαν δύο κίτρινες κάρτες.
Κάλιαρι (δανεικός)
Στις 17 Ιουλίου 2019, η Κάλιαρι αγόρασε τον ποδοσφαιριστή από τη Νάπολι. Ο Ρογκ εντάχθηκε στην Κάλιαρι ως δανεικός με υποχρέωση που ορίστηκε στα 18 εκατομμύρια ευρώ συμπεριλαμβανομένων των μπόνους.
Διεθνής καριέρα
Στις 12 Νοεμβρίου 2014, ο Rog έκανε το διεθνές ντεμπούτο του για την εθνική ομάδα της Κροατίας εναντίον της Αργεντινής, μπαίνοντας ως αλλαγή στο 84ο λεπτό για τον Duje Čop. Ήταν μέλος της ομάδας της Κροατίας στο UEFA Euro 2016 στη Γαλλία. Ήταν στην αρχική ενδεκάδα για τον τελευταίο αγώνα των ομίλων της ομάδας, μια νίκη με 2–1 εναντίον της Ισπανίας, που ήταν η μοναδική του εμφάνιση στο τουρνουά.
Στυλ παιχνιδιού
Ο Rog θεωρείται ως εξαιρετικά ταλαντούχος υποψήφιος. Παίζεται περισσότερο σε ρόλους επιθετικού χαφ και εξτρέμ. Ξεκινώντας κανονικά στη θέση του κεντρικού επιθετικού χαφ για να ενισχύσει το παιχνίδι με τις δημιουργικές και αιχμηρές πάσες του, έχει συγκριθεί με παίκτες όπως ο Ivan Rakitić. Ωστόσο, η εκρηκτική δύναμη και ο ρυθμός του Rog τον κάνουν έναν εντελώς διαφορετικό παίκτη. Ο Ρογκ είναι επιθετικός και έχει εξαιρετική ισορροπία, καθιστώντας του πολύ δύσκολο να χτυπήσει την μπάλα, αλλά και επιτρέποντάς του να πιέζει και να κερδίζει μπάλες είτε βαθιά είτε ψηλότερα στον αγωνιστικό χώρο. Η Νάπολι χρησιμοποιεί τον Ρογκ με αυτόν τον τρόπο.
Ο Rog έχει την ελευθερία και την ικανότητα να πέσει βαθύτερα σε ένα κεντρικό αμυντικό χαφ, όπου μπορεί να κάνει τάκλιν και να κερδίζει μπάλες με την επιθετικότητά του. Έπειτα, του δίνεται η ελευθερία είτε να παρασυρθεί ευρύτερα και να ανοίξει χώρο στην ομάδα του για να αντεπιτεθεί ή να τρέξει απευθείας στην αντίπαλη άμυνα προς το γκολ.
Διακρίσεις
Ντιναμό Ζάγκρεμπ
Παραπομπές
Κατηγορία:Ποδοσφαιριστές Εθνικής Κροατίας Κατηγορία:Ξένοι ποδοσφαιριστές στην Ισπανία Κατηγορία:Ξένοι ποδοσφαιριστές στην Ιταλία Κατηγορία:Κροάτες ποδοσφαιριστές στο εξωτερικό Κατηγορία:Ποδοσφαιριστές Ευρωπαϊκού Πρωταθλήματος 2016 Κατηγορία:Ποδοσφαιριστές Πριμέρα Ντιβιζιόν Κατηγορία:Ποδοσφαιριστές Σέριε Α Κατηγορία:Ποδοσφαιριστές Πρβα Λίγκα Κατηγορία:Ποδοσφαιριστές Κάλιαρι Κάλτσιο Κατηγορία:Ποδοσφαιριστές Σεβίλλη ΦΚ Κατηγορία:Ποδοσφαιριστές ΣΣΚ Νάπολι Κατηγορία:Ποδοσφαιριστές Ντιναμό Ζάγκρεμπ Κατηγορία:Ποδοσφαιριστές ΡΝΚ Σπλιτ Κατηγορία:Ποδοσφαιριστές Εθνικής Κροατίας Κ21 Κατηγορία:Κροάτες ποδοσφαιριστές Κατηγορία:Μέσοι ποδοσφαιριστές Κατηγορία:Σελίδες με μη επιθεωρημένες μεταφράσεις
Σεντριάνο
Το Σεντριάνο (ιταλικά: Sedriano) είναι ιταλικός δήμος στην Μητροπολιτική Πόλη του Μιλάνου, στην περιφέρεια της Λομβαρδίας.
Σεγκράτε
Το Σεγκράτε (ιταλικά: Segrate) είναι ιταλικός δήμος στην Μητροπολιτική Πόλη του Μιλάνου, στην περιφέρεια της Λομβαρδίας.
Παραπομπές
Κατηγορία:Δήμοι της Μητροπολιτικής Πόλεως του Μιλάνου
Κερά Ελαιούσα Ηρακλείου
Γεωγραφικά - Ιστορικά στοιχεία
Η Κερά Ελαιούσα βρίσκεται σε απόσταση περίπου 10 χλμ. Ν.-ΝΑ. από το κέντρο του Ηρακλείου και 6 χλμ. Β. από τις Επάνω Αρχάνες (έδρα δήμου). Η ονομασία της οφείλεται στην εκκλησία που είναι αφιερωμένη στην Παναγία την Ελαιούσα, ενώ παλαιότερα η περιοχή ήταν γνωστή ως μετόχι Αράπ – Αγάς.
Ως ξεχωριστός οικισμός αναφέρεται επίσημα για πρώτη φορά το 1991 με την ονομασία Αράπ-Αγάς να απογράφεται στην κοινότητα Κάτω Αρχανών. Σύμφωνα με το σχέδιο Καλλικράτης, μαζί με τις Κάτω Αρχάνες τα Αμπελά και τις Πατσίδες, αποτελούν την κοινότητα Κάτω Αρχανών που υπάγεται στη δημοτική ενότητα Αρχανών του Δήμου Αρχανών-Αστερουσίων και σύμφωνα την απογραφή του 2011 έχει πληθυσμό 22 κατοίκους.
Παραπομπές
Κατηγορία:Χωριά του νομού Ηρακλείου Κατηγορία:Δήμος Αρχανών - Αστερουσίων
Σενάγκο
Το Σενάγκο (ιταλικά: Senago) είναι ιταλικός δήμος στην Μητροπολιτική Πόλη του Μιλάνου, στην περιφέρεια της Λομβαρδίας.
Παραπομπές
Κατηγορία:Δήμοι της Μητροπολιτικής Πόλεως του Μιλάνου
Αγριαψιθιά
μικρογραφία Η Αγριαψιθιά γνωστή και ως Αχιλλέα η χιλιόφυλλος με επίσημη ονομασία Achillea millefolium, είναι φυτό ποώδες, πολυετές, ανθοφόρο με φύλλα σύνθετα και ακιδωτά. Έχει ύψος που κυμαίνεται από 20 εκατοστα έως και 1 μέτρο και ανήκει στην οικογένεια των Asteraceae.
Η Αχιλλέα είναι φυτό που ευδοκιμεί στο βόρειο ημισφαίριο της γης και κυρίως στην Ευρώπη, την Ασία και τη Βόρεια Αμερική. Φύεται σε εδάφη από την επιφάνεια της θάλασσας μέχρι και 3.500 μέτρα υψόμετρο. Η ανθοφορία της Αχιλλέας είναι από τα τέλη της άνοιξης μέχρι και της αρχές του φθινοπώρου.
Χρήση ως βότανο
Η Αχιλλέα η χιλιόφυλλος, είναι ένα βότανο γνωστό για τις θεραπευτικές του ιδιότητες από την αρχαιότητα, καθώς ήταν ιδιαίτερα διαδεδομένη και την χρησιμοποιούσαν για να σταματήσουν την έντονη αιμορραγία από πληγές καθώς έχει αιμοστατικές ιδιότητες.
Φυτό πλούσιο σε χαλκό και αιθέριο έλαιο, περιέχει μεταξύ άλλων συστατικών νιτρικά και φωσφορικά άλατα, τανίνες, αμινοξέα, σαλικυλικό οξύ, σάκχαρα, αλκαλοειδή και φλαβονοειδή.
Καλλιέργεια
Η καλλιέργεια της αχίλλειας είναι εύκολη, γιατί αναπτύσσεται και σε φτωχά εδάφη, χωρίς ανάγκη ιδιαίτερης φροντίδας. Μπορεί να αναπτυχθεί τόσο στον ήλιο όσο και στη σκιά, ενώ αντέχει στην ξηρασία αλλά και σε πολύ χαμηλές θερμοκρασίες.
Μαμόρου Οσίι
Ο Μαμόρου Οσίι (ιαπωνικά: 押井 守, Χέπμπορν: Oshii Mamoru, 8 Αυγούστου 1951) είναι Ιάπωνας δημιουργός ταινιών, τηλεοπτικός σκηνοθέτης και σεναριογράφος. Είναι γνωστός για την εστιασμένη στη φιλοσοφία αφήγησή του και για τη δημιουργία δημοφιλών anime, συμπεριλαμβανομένων των Urusei Yatsura, Ghost in the Shell και Patlabor 2: The Movie. Επίσης, θεωρείται ότι είναι ο δημιουργός του πρώτου OVA που έγινε ποτέ, με τίτλο Dallos.
Πρώιμα χρόνια
Ο Οσίι γεννήθηκε στις 8 Αυγούστου του 1951 στην Ότα της Ιαπωνίας. Σπούδασε στο Tokyo Gakugei University.
Πρώτα χρόνια (1977–1980)
Ως μαθητής, ο Οσίι είχε γοητευτεί από τη δραματική ταινία La Jetée (1969) του Κρις Μάρκερ. Επίσης, έβλεπε συνεχώς ευρωπαϊκό κινηματογράφο και ταινίες των Φεντερίκο Φελίνι, Ίνγκμαρ Μπέργκμαν, Μικελάντζελο Αντονιόνι και Ζαν-Πιέρ Μελβίλ. Άλλες επιρροές στη μετέπειτα κινηματογραφική του καριέρα είναι ο Ζαν-Λυκ Γκοντάρ, Αντρέι Ταρκόφσκι και Τζέρζι Καβαλέροβιτς. Επίσης, τον επηρρέασε ο σινεφίλ πατέρας του.
Το 1976 αποφοίτησε από το Tokyo Gakugei University. Την επόμενη χρονιά εισήχθη στην εταιρεία Tatsunoko Productions, όπου εργάστηκε για το πρώτο του anime, Ippatsu Kanta-kun, ως καλλιτέχνης στόριμπορντ. Όσο ήταν στην εταιρεία, ο Οσίι εργάστηκε σε πολλά anime με την ίδια ιδιότητα, πολλά από τα οποία ήταν κομμάτια της τηλεοπτικής σειράς anime, Time Bokan. Το 1980 πήγε στο Studio Pierrot υπό την επίβλεψη του μέντορά του, Χισαγιούκι Τοριούμι.
Επερχόμενη επιτυχία (1981–παρόν)
Το έργο του Οσίι ως σκηνοθέτη και καλλιτέχνη στόριμπορντ στο τηλεοπτικό anime Urusei Yatsura (1981) τον έκανε ευρύτερα γνωστό. Μετά την επιτυχία του, σκηνοθέτησε δύο ταινίες Yastuhara: τα Urusei Yatsura: Only You (1983) και Urusei Yatsura 2: Beautiful Dreamer (1984). Το Beautiful Dreamer γράφτηκε επίσης από τον Οσίι και είναι ένα πρώιμο παράδειγμα του σύγχρονου στυλ τέχνης που έχει υιοθετήσει. Επίσης, σε αυτό το έργο πειραματίστηκε με κόνσεπτ όπως το time loop (χρονική λούπα) με το οποίο μία τάξει λυκείου ξαναζεί την ίδια μέρα επαναλαμβανόμενα, όπως και τα όνειρα και η χειραγώγηση της πραγματικότητας.
Ενώ συνεργαζόταν με το Studio Pierrot, ο Οσίι έκανε ένα έργο ανεξάρτητα, σκηνοθετώντας το πρώτο OVA με τίτλο Dallos το 1983. Ένα χρόνο αργότερα, αποχώρησε από την εταιρεία. Μεταφέρθηκε στο Studio Deen, για το οποίο έγραψε και σκηνοθέτησε την σουρρεαλιστική anime ταινία Angel's Egg (1985), η οποία διαθέτει βιβλικούς συμβολισμούς, και διαθέτει χαρακτήρες σχεδιασμένους από τον Γιοσιτάκα Αμάνο. Αργότερα, ο παραγωγός της ταινίας, Όσιο Σουζούκι, ίδρυσε και ανέλαβε το Studio Ghibli, μαζί με τους Χαγιάο Μιγιαζάκι και Ισάο Τακαχάτα. Μετά την προβολή της ταινίας, οι Μιγιαζάκι και Τακαχάτα ξεκίνησαν τη συνεργασία τους με τον Οσίι στην επόμενή του ταινία, με τίτλο Anchor. Ωστόσο, επειδή οι τρεις τους είχαν διαφωνίες σε καλλιτεχνικά θέματα, η ταινία ακυρώθηκε στα αρχικά στάδια παραγωγής της. Παρά τις διαφορές τους, ο Σουζούκι και το Studio Ghibli αργότερα βοήθησαν τον Οσίι στην παραγωγή του Ghost in the Shell 2: Innocence (2004). Σήμερα, ο Οσίι είναι σκεπτικός αλλά σεβαστικός απέναντι στις ταινίες του Τακαχάτα και του Studio Ghibli. Παρόλο που ήταν επικριτικός σχετικά με τον τρόπο συμπεριφοράς του Μιγιαζάκι απέναντι στους υπαλλήλους του, υποστηρίζει ότι θα ένοιωθε "περίεργα άδειος" και "θα ήταν βαρετό" αν οι Μιγιαζάκι και Τακαχάτα σταματούσαν να κάνουν ταινίες.
Βραβεία και υποψηφιότητες
Φεστιβάλ Κινηματογράφου Κανών
London Sci-Fi Film Festiva
Nihon SF Taisho Award
Sitges Film Festival
Φεστιβάλ Κινηματογράφου Βενετίας
Εξωτερικοί σύνδεσμοι
Κατηγορία:Ιάπωνες σεναριογράφοι Κατηγορία:Pierrot Κατηγορία:Ιάπωνες σκηνοθέτες κινηματογράφου
Σεττάλα
Η Σεττάλα (ιταλικά: Settala) είναι ιταλικός δήμος στην Μητροπολιτική Πόλη του Μιλάνου, στην περιφέρεια της Λομβαρδίας.
Παραπομπές
Κατηγορία:Δήμοι της Μητροπολιτικής Πόλεως του Μιλάνου
Κωνσταντίνος του Μπαμπερόν
Ο Κωνσταντίνος (1180 - π. 1263) από τον Οίκο των Χετουμιδών ήταν ένας ισχυρός Αρμένιος ευγενής, κύριος του Μπαμπερόν & του Κόρυκος, γνωστός και ως μέγας βαρόνος.
Βιογραφία
Ήταν γιος του Βασάγκ κυρίου του Μπαμπερόν, γιου του Σμπατ κυρίου του Μπαμπερόν, γιου του Χετούμ Β΄ κυρίου του Λαμπρόν, γιου του Οσίν Α΄ κυρίου του Λαμπρόν.
Έπαιξε καθοδηγητικό ρόλο στο να θέσει τον γιο του στον Αρμενικό θρόνο: ο Λέων Α΄ της Αρμενίας ήταν ο τελευταίος του Οίκου των Ρουπενιδών και άφησε βασίλισσα την κόρη του Ισαβέλλα, που παντρεύτηκε πρώτα τον Φίλιππο των Πουατιέ, γιο του Βοημούνδου Δ΄ πρίγκιπα της Αντιόχειας. Ο Φίλιππος θέλησε να επιβάλει τον Λατινικό τρόπο ζωής στον λαό και στον κλήρο και εκτόπισε τους Αρμένιους ευγενείς από την Αυλή, φέρνοντας άλλους από την Αντιόχεια. Τότε έγινε εξέγερση με αρχηγό τον Κωνσταντίνο. Αυτός παραπλάνησε τον Βοημούνδο Δ΄, λέγοντάς του να ψάξει για τον γιο του στην Αμούντα, ενώ τον βασάνιζε στην Σις και τελικά τον δηλητηρίασε. Έπειτα με το στρατό του κατέλαβε τις Κιλίκιες Πύλες (νυν κάστρο Σιλίφκε) και εξανάγκασε τους Σταυροφόρους ευγενείς να παραδώσουν την Ισαβέλλα. Κανόνισε τον γάμο της με τον γιο του, τον Χετούμ Α΄, που έγινε έτσι -ως δεύτερος σύζυγός της- βασιλιάς της Αρμενίας.
Ο Κωνσταντίνος άρχισε την κατασκευή περίτεχνου μεγάρου στο Μπαρμπερόν (νυν κάστρο Τσανντιρ), που υπήρχε ως το 1979. Κοντά σε αυτό, στο Γκόσνε, έκτισε μία μονή (νυν Κιζ Κιλισεσί) με διακοσμημένο ναό, του οποίου η κτητορική επιγραφή αναφέρει το έτος 1241.
Οικογένεια
Νυμφεύτηκε την εξαδέλφη τού πατέρα του Αλίκη των Χετουμιδών, κόρη του Χετούμ Γ΄ κυρίου του Λαμπρόν (εγγονού του Χετούμ Β΄ κυρίου του Λαμπρόν) και είχε τέκνα:
Πηγές
Κατηγορία:Οίκος των Χετουμιδών
Ερυξώ η Κυρηναία
Η Eρυξώ, Ἐρυξώ (άκμασε τον 6ο αι. π.Χ.), ήταν Ελληνίδα βασίλισσα της Κυρηναϊκής και ήταν μέλος της δυναστείας των Βαττιαδών, της οικογένειας που κυβέρνησε την Κυρηναϊκή και την πρωτεύουσά της Κυρήνη. Από τις αρχαίες ελληνικές πηγές, φαίνεται να είναι η πρώτη Ελληνίδα Κυρηναία βασίλισσα, που αναφέρεται στη δυναστεία.
Βιογραφία
Ήταν η μοναδική κόρη και το μικρότερο παιδί της Κυρηναίας πριγκίπισσας Κρίτολας και ο πατέρας της ήταν Κυρηναίος ευγενής, του οποίου το όνομα είναι άγνωστο. Ο πατέρας της δολοφονήθηκε το 550 π.Χ. από τον Λέαρχο, που έγινε αντίπαλος τού Κυρηναίου βασιλιά Αρκεσίλαου Β΄. Ο Πλούταρχος αναφέρει ότι ο μεγαλύτερος αδελφός της λεγόταν Πολύαρχος και ο ιστορικός δηλώνει αυτή ότι είχε και άλλα αδέλφια, αλλά ο Πλούταρχος δεν δίνει τα ονόματά τους. Ο εκ μητρός παππούς της ήταν ο δεύτερος Έλληνας Κυρηναίος βασιλιάς Αρκεσίλαος Α΄, ωστόσο η εκ μητρός γιαγιά της είναι άγνωστη. Μέσω της μητέρας της, ήταν δισεγγονή τού πρώτου Έλληνα βασιλιά και ιδρυτή της Κυρήνης, Βάτου Α΄.
Συζυγική ιστορία
Πριν από το 560 π.Χ. παντρεύτηκε τον εξάδελφό της από τη μητέρα της, τον Κυρηναίο πρίγκιπα Αρκεσίλαο Β΄, ο οποίος ήταν γιος τού Κυρηναίου βασιλιά Βάττου Β΄, που ήταν εκ μητρός θείος της. Η Ερυξώ και ο Αρκεσίλαος Β΄ απέκτησαν έναν γιο, που τον έλεγαν Βάττο Γ΄. Ο Πλούταρχος την περιγράφει ως «ευγενή, σεμνή και ευγενική γυναίκα».
Διαδοχή
Με τη σειρά τους ο Λέαρχος, ο Αρκεσίλαος Β΄ και οι υποστηρικτές τους κατέληξαν σε έναν αγώνα εξουσίας, που είχε ως αποτέλεσμα ο Λέαρχος και τους υποστηρικτές του να νικήσουν τον Αρκεσίλαο Β΄ και τον Κυρηναϊκό στρατό στο Λευκόν. Ο Λέαρχος δηλητηρίασε και στραγγάλισε επίσης τον Αρκεσίλαο Β΄ κοντά στο Λευκόν, μετά τη νίκη του επί του Αρκεσίλαου Β΄. Ο Λέαρχος επέστρεψε στην Κυρήνη θριαμβευτικά, με την ελπίδα να γίνει βασιλιάς.
Ο Λέαρχος έγινε βασιλιάς, με το ψεύτικο πρόσχημα ότι προστάτευε τον Βάττο Γ΄, αν και τότε ο Βάττος Γ΄ ήταν νεαρός άνδρας. Ο Λέαρχος προσποιόταν τον ταπεινό υπηρέτη της Ερυξώς, προσπαθώντας να δείξει κάποια αξιοπρέπεια στον Βάττο και την Ερυξώ, με την ελπίδα ότι η Ερυξώ θα τον παντρευόταν. Ο Λέαρχος ήθελε επίσης ο Βάττος Γ΄ να είναι συγκυβερνήτης μαζί του.
Η Ερυξώ συμβουλεύτηκε τα αδέλφια της για την πρόθεση τού Λεάρχου και στο τέλος θέλησε να δει τον Λέαρχο και τού έδωσε την εντύπωση ότι ήθελε να τον παντρευτεί. Έστειλε την υπηρέτριά της στον Λέαρχο και τού είπε να έρθει κοντά της το βράδυ, όπου μπορεί να γίνει η ένωση.
Ο Λέαρχος χάρηκε πολύ με την είδηση ότι η Ερυξώ ήθελε να τον παντρευτεί και ήρθε όταν η Ερυξώ ήταν έτοιμη. Τότε ήταν, που η Ερυξώ και ο Πολύαρχος σχεδίασαν να σκοτώσουν τον Λέαρχο ως εκδίκηση για τον θάνατο τού πατέρα τους και τού Αρκεσίλαου. Ο Πολύαρχος με δύο νέους με ξίφη στα χέρια τους περίμεναν κρυφά και κρύφτηκαν στην κρεβατοκάμαρά της.
Το τέλος του Λέαρχου
Η Ερυξώ είχε ζητήσει από τον Λέαρχο να έρθει στην κρεβατοκάμαρά της και έτσι αυτός ήρθε χωρίς επίβλεψη στο δωμάτιο της Ερυξώς. Καθώς μπήκε μέσα, οι νέοι έπεσαν επάνω στον Λέαρχο και πέρασαν τα ξίφη τους στο σώμα του και ο Λέαρχος σκοτώθηκε. Το σώμα του Λέαρχου πετάχτηκε έξω από τον τοίχο και ο Πολύαρχος έβγαλε τον Βάττο Γ΄ και τον ανακήρυξε επίσημα νέο βασιλιά. Ο Bάττος Γ΄ βασίλευσε το διάστημα 550 π.Χ.-530 π.Χ.
Η βασιλεία του Bάττου Γ΄
Όταν ο Bάττος Γ΄ ανακηρύχθηκε βασιλιάς, ήταν παρόντες στρατιώτες, που υπηρετούσαν τον Αιγύπτιο φαραώ Άμασι Β΄. Ο Άμασις ήταν σύμμαχος του δολοφονηθέντος Λέαρχου. Εκδικούμενος τον θάνατο τού Λέαρχου, ο Άμασις Β΄ ήθελε να κηρύξει τον πόλεμο στους Κυρηναίους και ο Φαραώ είχε στείλει αγγελιοφόρους στη βασιλική οικογένεια σχετικά με αυτό. Τότε απεβίωσε η μητέρα του Άμασι Β΄ και ο φαραώ ετοίμασε την κηδεία της. Ο Πολύαρχος αποφάσισε να ταξιδέψει στην Αίγυπτο για να εκφράσει τα συλλυπητήριά του στον Άμασι Β΄. Η Ερυξώ και ο Κρίτολα δεν επέτρεψαν στον Πολύαρχο να ταξιδέψει μόνος και ταξίδεψαν μαζί του, για να σώσουν την Κυρηναϊκή.
Όταν οι τρεις έφτασαν στην Αυλή του Αιγύπτιου φαραώ και έδωσαν τα συλλυπητήριά τους στον Άμασι Β΄, οι άλλοι τούς θαύμασαν για τον σκοπό τού ταξιδιού τους. Ο Άμασις Β΄ έκανε ελάχιστα για να επικροτήσει την αγνότητα και το σθένος των τριών, γι' αυτό τίμησε τη μητέρα και την αδελφή του Πολύαρχου με δώρα, έδωσε βασιλική συνοδία όταν έστειλε τους τρεις πίσω στην Κυρήνη. Ο Άμασις Β΄ απέσυρε τούς στρατιώτες του από την Κυρηναϊκή. Η τύχη της Ερυξώς στη συνέχεια είναι άγνωστη.
Βιβλιογραφικές αναφορές
Κατηγορία:Αρχαίοι Κυρηναίοι
Σέστο Σαν Τζοβάννι
Το Σέστο Σαν Τζοβάννι (ιταλικά: Sesto San Giovanni) είναι ιταλικός δήμος στην Μητροπολιτική Πόλη του Μιλάνου, στην περιφέρεια της Λομβαρδίας.
Παραπομπές
Κατηγορία:Δήμοι της Μητροπολιτικής Πόλεως του Μιλάνου
Σέττιμο Μιλανέζε
Το Σέττιμο Μιλανέζε (ιταλικά: Settimo Milanese) είναι ιταλικός δήμος στην Μητροπολιτική Πόλη του Μιλάνου, στην περιφέρεια της Λομβαρδίας.
Παραπομπές
Κατηγορία:Δήμοι της Μητροπολιτικής Πόλεως του Μιλάνου
60 μέτρα στους Νορδικούς Αγώνες Κλειστού Στίβου
Τα 60 μέτρα στους Νορδικούς Αγώνες Κλειστού Στίβου έχουν πραγματοποιηθεί από τους άνδρες και τις γυναίκες από την εναρκτήρια έκδοση το 2011. Είναι ο τέταρτος πιο σημαντικός τίτλος στα 60 μέτρα μαζί με τα 60 μέτρα στους Βαλκανικούς Αγώνες Κλειστού Στίβου, μετά από τα 60 μέτρα στο Παγκόσμιο Πρωτάθλημα Κλειστού Στίβου, τα 60 μέτρα στο Ευρωπαϊκό Πρωτάθλημα Κλειστού Στίβου και τα 60 μέτρα στο Ασιατικό Πρωτάθλημα Κλειστού Στίβου. Η μορφή της διοργάνωσης έχει μία τελική σειρά και η τελική κατάταξη διαμορφώνεται από τους καλύτερους χρόνους σε αυτή την σειρά. Συνολικά έχουν διεξαχθεί πέντε φορές από το 2011.
Τα ρεκόρ των αγώνων για το αγώνισμα είναι 6.66 δευτερόλεπτα για τους άνδρες, που καταρρίφθηκε από τον Έρικ Χάγκμπεργκ το 2015, και 7.27 δευτερόλεπτα για τις γυναίκες, που καταρρίφθηκε από την Εζίνε Οκπαραέμπο το 2012. Το ρεκόρ των αγώνων στους άνδρες έχει ισοφαριστεί δύο φορές και έχει καταρριφθεί μία φορά: από τον Τζεϊσούμα Σαϊντί Εντούρ το 2012, από τον Όνταιν Ρόσε το 2013, καθώς και από τον Έρικ Χάγκμπεργκ το 2015. Το ρεκόρ των αγώνων στις γυναίκες έχει καταρριφθεί μία φορά: από την Εζίνε Οκπαραέμπο το 2012.
Ο Τζεϊσούμα Σαϊντί Εντούρ, από τη Νορβηγία, είναι ο πιο επιτυχημένος αθλητής της διοργάνωσης, έχοντας κερδίσει δύο χρυσούς τίτλους. Η Εζίνε Οκπαραέμπο από τη Νορβηγία, είναι η μοναδική γυναίκα που έχει κερδίσει τέσσερις χρυσούς τίτλους στην πρόσφατη ιστορία των Νορδικών Αγώνων Κλειστού Στίβου.
Από το 2011 έως σήμερα έχουν αναδειχθεί τέσσερις πρωταθλητές από τρεις διαφορετικές χώρες στους άνδρες και δύο πρωταθλητές από δύο διαφορετικές χώρες στις γυναίκες. Οι πρώτοι πρωταθλητές ήταν ο Τζεϊσούμα Σαϊντί Εντούρ στους άνδρες και η Εζίνε Οκπαραέμπο στις γυναίκες από τη Νορβηγία το 2011. Οι πιο πρόσφατοι πρωταθλητές είναι ο Έρικ Χάγκμπεργκ από τη Σουηδία και η Εζίνε Οκπαραέμπο από τη Νορβηγία.
Η Νορβηγία είναι η πιο επιτυχημένη χώρα στο αγώνισμα, έχοντας κερδίσει έξι χρυσά μετάλλια, δύο στους άνδρες και τέσσερα στις γυναίκες. Η Σουηδία και η Φινλανδία είναι στη δεύτερη θέση με δύο χρυσά μετάλλια αντίστοιχα, δύο και ένα στους άνδρες και ένα η Φινλανδία στις γυναίκες.
Κάτοχοι μεταλλίων
thumb|right|Ο πρωταθλητής το 2011 και το 2012, Τζεϊσούμα Σαϊντί Εντούρ.
Γυναικών
thumb|right|Η πρωταθλήτρια το 2014, Χάνα-Μάρι Λάτβαλα (πρώτη από δεξιά).
Εξωτερικοί σύνδεσμοι
Κατηγορία:Νορδικοί Αγώνες Κλειστού Στίβου
Π.Α.Ο. Άρης Νίκαιας
Ο Ποδοσφαιρικός Αθλητικός Όμιλος Άρης Νίκαιας ήταν ποδοσφαιρικός σύλλογος με έδρα τη Νίκαια Αττικής. Προέκυψε το 1974, ύστερα από μετονομασία του συλλόγου «Θύελλα Κρήνης» η οποία το 1957 για πρώτη φορά συμμετείχε στη Δ κατηγορία ΕΠΣ Πειραιώς και μόλις είχε κερδίσει την άνοδο στη Β κατηγορία. Το 1989 συγχωνεύτηκε με τον Α.Ο. Νεάπολης για τη δημιουργία της «Ένωσης Άρη- Νεάπολης» που αναφέρεται και ως «ΕΑΝ», ονομασία η οποία εγκρίθηκε το 1991. Στα 17 χρόνια ζωής του ο Άρης Νίκαιας κατέγραψε 9 παρουσίες στα πρωταθλήματα Γ και Δ Εθνικής (απο το 1984 έως το 1991 συνεχόμενα) και τρεις κατακτήσεις του κυπέλλου της ΕΠΣ Πειραιά.
Το 1995, η Ένωση Άρη-Νεάπολης συγχωνεύτηκε με τον Εθνικό Αστέρα Νεάπολης, δημιουργώντας τον «Νεαπολικό Αστέρα».
Με τη φανέλα του Άρη Νίκαιας αγωνίστηκαν μεταξύ άλλων οι Κώστας Κοττάκης, Μιχάλης Καψής, Σάββας Παντελίδης, Τάσος Κοπανίδης, Αλέκος Λιθόπουλος, Κώστας Λαλιώτης κ.α.
Σύλλογοι με την ίδια επωνυμία
Ο Άρης Νικαίας δε θα πρέπει να συγχέεται με το παλιότερο ποδοσφαιρικό σύλλογο «Άρη Πειραιώς» που αναφέρονταν και ως Άρης Νικαίας πριν τη συγχώνευση του για τη δημιουργία του Ιωνικού, και με το σύλλογο «Γ.Ν.Ο. Άρη Νίκαιας» που ιδρύθηκε την ίδια εποχή με τον Π.Α.Ο. αλλά δε δραστηριοποιήθηκε στο άθλημα του ποδοσφαίρου.
Παραπομπές
Κατηγορία:Αθλητικοί σύλλογοι Πειραιά Κατηγορία:Ανενεργές ποδοσφαιρικές ομάδες Ελλάδας
Μαρίγια Μούζιτσουκ
Η Μαρίγια Ολέγκιβνα Μούζιτσουκ (ουκρανικά: Музичук Марія Олегівна, 21 Σεπτεμβρίου 1992) είναι Ουκρανή σκακίστρια και η 15η παγκόσμια πρωταθλήτρια γυναικών στο σκάκι.
Βιογραφικά στοιχεία
Γεννήθηκε στις 21 Σεπτεμβρίου 1992 στο Στρύι της Ουκρανίας και έχει μία μεγαλύτερη αδερφή, την Άννα Μούζιτσουκ, η οποία είναι επίσης κορυφαία σκακίστρια στον κόσμο.